ทองคำปิดบวก 4.4 ดอลลาร์
สัญญาทองคำตลาดนิวยอร์กปิดพุ่งขึ้น เนื่องจากนักลงทุนเข้าซื้อทองคำเพื่อความปลอดภัย
22 มิ.ย. 2554

สัญญาทองคำตลาดนิวยอร์กปิดพุ่งขึ้น เนื่องจากนักลงทุนเข้าซื้อทองคำเพื่อความปลอดภัย 
สัญญาทองคำตลาด COMEX (Commodity Exchange) ส่งมอบเดือนส.ค.ปิดพุ่ง 4.4 ดอลลาร์ หรือ 0.3% แตะที่ 1,546.4 ดอลลาร์/ออนซ์ หลังจากเคลื่อนตัวในช่วง 1,539.30-1,549.00 ดอลลาร์
สัญญาโลหะเงินส่งมอบเดือนก.ค.เพิ่มขึ้น 30.8 เซนต์ ปิดที่ 36.379 ดอลลาร์/ออนซ์ และสัญญาโลหะทองแดงส่งมอบเดือนก.ค.เพิ่มขึ้น 1.5 เซนต์ ปิดที่ 4.0885 ดอลลาร์/ปอนด์
ส่วนสัญญาพลาตินัมส่งมอบเดือนก.ค.พุ่งขึ้น 16.70 ดอลลาร์ ปิดที่ 1,747.20 ดอลลาร์/ออนซ์ และสัญญาพัลลาเดียมส่งมอบเดือนก.ย.พุ่งขึ้น 19.05 ดอลลาร์ ปิดที่ 767.25 ดอลลาร์/ออนซ์
นักวิเคราะห์ด้านทองคำ กล่าวว่า ตลาดทองคำยังคงได้รับแรงหนุนจากการที่นักลงทุนเข้าซื้ออันเนื่องมาจากความวิตกกังวลเกี่ยวกับปัญหาหนี้สาธารณะในประเทศยูโรโซน รวมทั้งสกุลเงินดอลลาร์ที่อ่อนค่าลงเมื่อเทียบกับยูโร ขณะที่นักลงทุนจับตาดูการลงมติรับรองรัฐบาลชุดใหม่ของกรีซ  ติดตามดูผลการประชุมของคณะกรรมการเอฟโอเอ็มซี รวมทั้งผลการลงมติรับรองรัฐบาลชุดใหม่ของกรีซ ซึ่งจะเป็นตัวกำหนดว่ากรีซจะได้รับเงินช่วยเหลือครั้งใหม่จากกองทุนการเงินระหว่างประเทศ (ไอเอ็มเอฟ) และสหภาพยุโรป (อียู) หรือไม่